ร้านนี้เจ้าถิ่นพามาทานอีกเช่นเคย ก่อนมายังไม่ได้ดูรีวิวในวงใน มาถึงร้านสั่งเมนูsignature มาลองเลยค่ะ 

เริ่มด้วยนามาซาเกะเทมปุระ เป็นแซลมอนห่อสาหร่ายทอดราดด้วยซอสหวานและมายองเนส คือมันกรอบมาก ไม่อมน้ำมันเลย หวานๆเผ็ดๆเข้ากันมาก อร่อยที่สุด 

ต่อกันด้วย ไฟเออร์ดรากอนมากิ เป็นข้าวห่อสาหร่ายใส้ปลาแซลมอนกับอโวคาโด โปะหน้าด้วยปลาไหลย่าง ปกติไม่ชอบปลาไหล แต่ร้านนี้รสชาติดีมาก ซอสเข้ากันกับตัวปลา รสชาติออกเผ็ดนิดๆ ยิ่งบวกกับอโวคาโด ทานแล้วรุ้สึกสดชื่น ลงตัวสุดๆ 

จานต่อไปคือ ซูโม่มากิ เป็นข้าวห่อสาหร่ายใส้กุ้งเทมปุระ    หน้าปลาแซลมอน จานนี้สำหรับเราไม่ค่อยเท่าไหร่ เนื้อปลาดูเหมือนใช้เนื้ออย่างดี แต่รุ้สึกว่าปลามันจืดๆ ไม่ค่อยได้รสชาติความสดกับหวานของเนื้อปลา 

จานต่อไปไทเกอร์อายมากิ เป็นสาหร่ายห่อข้าวไส้ปลาแซลมอน กุ้ง ไข่ปลา หน่อไม้ แล้วทอดกรอบด้วยแป้งเทมปุระ รสชาติเผ็ดๆหวานนิดๆ แต่เราชอบให้มันหวานกว่านี้หน่อย เลยขอซอสหวานมาใส่เพิ่ม อร่อยเข้ากันมากเลยค่ะ 

ต่อกันจานสุดท้ายด้วย ช้างเผือกมากิ เป็นข้าวห่อสาหร่ายไส้กุ้งเทมปุระ แต่งหน้าด้วยปลาแซลมอนย่างและสลัดปูอัด สำหรับเราจานนี้เฉยๆ ไม่มีรสอะไรโดดเด่นออกมา แล้วแต่คนชอบนะค่ะจานนี้ 

สรโอเคเลยค่ะ ถือว่าเป็นร้านอาหารญี่ปุ่น ต่างจังหวัดที่รสชาติดีที่สุดตั้งแต่ทานมา อ่อ ร้านนี้เค้ามีสั่งเป็นเซตด้วยนะค่ะคุ้มกว่ามาก ทั้งหมดนี้ ไม่เกิน 900 บาทค่ะ